Μεχντί Ελ Γκλαουί

Ο **Μεχντί Ελ Μεζουαρί Ελ Γκλαουί**, γεννημένος στις 26 Μαΐου 1956 στο Σουαζί-λε-Ρουά (Βαλ-ντε-Μαρν), είναι Γάλλος ηθοποιός και σκηνοθέτης.

## Βιογραφία
Γεννήθηκε από Μαροκινό πατέρα και Γαλλίδα μητέρα. Ο Μεχντί είναι υιός της ηθοποιού, μυθιστοριογράφου και σκηνοθέτριας Σεσίλ Ωμπρί και του Βράχιμ Ελ Γκλαουί. Ο τελευταίος ήταν υιός του πασά του Μαρακές, Ταμί Ελ Γκλαουί και της Τουρκάλας παλλακίδας του, Λαλά Καμάρ Τορκιά, ενώ γεννήθηκε κατά την περίοδο του Γαλλικού Προτεκτοράτου του Μαρόκου. Ο Μεχντί είναι ανιψιός του ζωγράφου Χασάν Ελ Γκλαουί.

Πραγματοποίησε το ντεμπούτο του στην ηθοποιία σε ηλικία πέντε ετών στην τηλεοπτική σειρά *[[Poly (τηλεοπτική σειρά)|Poly]]*, της οποίας σκηνοθέτης ήταν η μητέρα του και η οποία συνάντησε μεγάλη επιτυχία. Υποδύθηκε διάφορους παιδικούς και στην συνέχεια εφηβικούς ρόλους σε σειρά τηλεοπτικών σειρών έως την ηλικία των 17 ετών (από το *[[Belle et Sébastien (τηλεοπτική σειρά)|Belle et Sébastien]]* έως το *[[Le Jeune Fabre|Jeune Fabre]]*). Στην συνέχεια ξεκίνησε καριέρα ηθοποιού και σκηνοθέτη κινηματογράφου.

Ο ηθοποιός πραγματοποίησε μία εμφάνιση το 2006 στην εκπομπή *Pour le plaisir*, η οποία μεταδόθηκε από το France 3, στην διάρκεια της οποίας και αποκάλυψε τα σχέδιά του για τον κινηματογράφο, ενώ αναφέρθηκε και στην ζωή του ως ηθοποιός κατά την διάρκεια των γυρισμάτων. Αναφέρθηκε, επίσης, και στα σχέδιά του ως σκηνοθέτης ταινιών.

Στην ταινία *[[Belle et Sébastien (ταινία)|Belle et Sébastien]]* (2013) του Νικολά Βανιέ υποδύεται τον ρόλο του Αντρέ, έναν κυνηγό.

### Προσωπική ζωή
Απέκτησε μία κόρη, την Γκαράνς, από τον γάμο του με την Μπλαντίν ντε Καρνέ-Τρεσεσόν ντε Κοετλογκόν. Είναι παντρεμένος με την ηθοποιό Βιρζινί Στεβενού.

## Ταινιογραφία
### Ηθοποιός
* 1961 - 1963 : *[[Poly (τηλεοπτική σειρά)|Poly]]*, τηλεοπτική σειρά: Πασκάλ
* 1964: *[[Belle et Sébastien (τηλεοπτική σειρά)|Belle et Sébastien]]*, τηλεοπτική σειρά: Σεμπαστιάν
* 1967: *[[Sébastien parmi les hommes]]*, τηλεοπτική σειρά: Σεμπαστιάν
* 1970: *[[Sébastien et la Mary-Morgane]]*, τηλεοπτική σειρά: Σεμπαστιάν
* 1973: *[[Le Jeune Fabre]]*, τηλεοπτική σειρά της Σεσίλ Ωμπρί: Ζερόμ Φαμπρ
* 1974: *[[Un amour de pluie]]* του Ζαν-Κλοντ Μπριαλί: Ζωρζ
* 1975: *[[Catherine et compagnie]]* του Μισέλ Μπουαρόν: Τομά
* 1980: *[[Kick, Raoul, la moto, les jeunes et les autres]]*, τηλεοπτική σειρά 6 επεισοδίων του Μαρκ Σιμενόν
* 1989: *[[La Famille Ramdam]]*, τηλεοπτική σειρά
* 1997: *[[Le Cousin]]* του Αλαίν Κορνώ : Ζανό
* 1998 έως 2000: *[[Cap des Pins]]* στο France 2
* 2013: *[[Belle et Sébastien (ταινία)|Belle et Sébastien]]*: Αντρέ, (*ένας κυνηγός*).

### Σκηνοθέτης

* 1984: *[[Première classe (ταινία)|Première classe]]*, μικρής διάρκειας
* 2008: *[[Mao est mort]]*, μικρής διάρκειας

## Θέατρο

* 2008: *[[Un point c'est tout !]]* σε σκηνοθεσία και παραγωγή του Λοράν Μπαφί, στο *[[Théâtre du Palais-Royal]]*

## Διακρίσεις

* Σεζάρ Κινηματογράφου 1985: Σεζάρ καλύτερης μικρής διάρκειας ταινίας φαντασίας για το *[[Première classe (ταινία)|Première classe]]*.

## Συγγραφέας

*La Belle Histoire de Sébastien*, εκδ. Michel Lafon, 2013

## Παραπομπές


## Εξωτερικοί Σύνδεσμοι
* ''Que sont-ils devenus ?''
*  ''Génération Do'', πρόσφατες φωτογραφίες
* 2005 : Συνέντευξη του Μεχντί και της Σεσίλ Ωμπρί

Κατηγορία:Γάλλοι ηθοποιοί κινηματογράφου
Κατηγορία:Γάλλοι ηθοποιοί τηλεόρασης
Κατηγορία:Γάλλοι σκηνοθέτες κινηματογράφου